  Анжелика Тихонова корреспондент Глаз ёросысь «Иднакар» музей «Онлайн-тур «Иднакар опен-эйр» ӵектосэныз Потанинлэн фондэзлэсь грантсэ утӥз. Со сярысь «ВКонтакте» мерлыко вотэсысь бамаз Удмуртиысь лулчеберетъя министр Владимир Соловьёв ивортӥз. Ӵектосэ пыриськисьёс экскурсия но ортчыны, утчаськыса шудыны но быгатозы. Шудӥсьёс «Иднакар» карйылын ватэм QR-кодъёсты утчалозы. Котькуд кодъя музейысь экспонат сярысь ивор тодыны но солэсь 3D-суредзэ адӟыны луоз. Шудонэ IX-XIII дауръёсысь арбериос пыртэмын. Соосты археологъёс «Иднакар» карйылысь шедьтӥзы. Шудонэ пыриськисьёс со экспонатъёс пыр Глаз музъем вылын улэм вашкала адямиослэн кылёсбуренызы тодматскозы. Музей ужын геокешингез (туристъёслы шудон, кудӥз улсын пыриськисьёс  ватосъёстыспутник навигациен утчало) кутон Удмуртия понна выль амал луэ Онлайн-тур 2020-тӥ арын толсуре ужаны кутскоз. Тодэ вайытом, Глаз ёросын Удмуртилэн кунлыкезлы 100 ар тырмон улсын ёрослэн гожъёссэ утись батыр-стелаос кылдӥзы. Тегъёс: Лулчеберет Туризм Музей Удмуртия Глазкар ВладимирСоловьёв Удмуртиысьтуризм  